ΕΠΑΝΑΛΗΨΗ

*Να θυμηθούμε τι μάθαμε μέχρι τώρα:*

***Τα******ρήματα***

***Ρήματα λέγονται οι λέξεις που φανερώνουν ότι ένα πρόσωπο, ζώο ή πράγμα ενεργεί ή παθαίνει κάτι ή βρίσκεται σε μία κατάσταση. Τα ρήματα έχουν δύο φωνές: την ενεργητική φωνή και την παθητική φωνή. Της ενεργητικής φωνής τελειώνουν σε : (-ω) και της παθητικής φωνής τελειώνουν σε: (-μαι) Στο πρώτο πρόσωπο της οριστικής του Ενεστώτα. (δηλαδή στο εγώ)***

***Τα ρήματα έχουν τρεις χρονικές βαθμίδες : A) Το παρόν Β) Το παρελθόν Γ) Το μέλλον***

***Η χρονική βαθμίδα δηλώνει πότε γίνεται αυτό που σημαίνει το ρήμα της πρότασης. Οι χρόνοι του ρήματος είναι αυτοί που μας λένε το πότε γίνεται αυτό που σημαίνει το ρήμα.***

***ΟΙ ΧΡΟΝΟΙ ΕΙΝΑΙ ΟΧΤΩ***

***Παροντικοί: Ενεστώτας , Παρακείμενος***

***Παρελθοντικοί: Παρατατικός, Αόριστος, Υπερσυντέλικος***

***Μελλοντικοί: Εξακολουθητικός Μέλλοντας, Συνοπτικός ή Στιγμιαίος Μέλλοντας, Συντελεσμένος Μέλλοντας***

***Η ενέργεια που δηλώνει το ρήμα της πρότασης, είναι μια έννοια που έχει σχέση με τη διάρκεια μιας πράξης. Δηλαδή αν η πράξη επαναλαμβάνεται (εξακολουθητικά) ή γίνεται για λίγο (συνοπτικά)***

**Το** **Υποκείμενο**

***Το πρόσωπο, το ζώο ή το πράγμα που κάνει ή παθαίνει κάτι ή βρίσκεται σε μία κατάσταση λέγεται υποκείμενο. Για να βρούμε το υποκείμενο σε μία πρόταση κάνουμε την ερώτηση : (ποιος; ποια; ποιο;)***

***Το Αντικείμενο***

**Η λέξη που μας δείχνει πού πηγαίνει η ενέργεια του υποκειμένου λέγεται αντικείμενο.**

**Για να βρούμε το αντικείμενο σε μία πρόταση κάνουμε την ερώτηση : (τι; ποιον; ποια; ποιο; ποιους; ποιες; ποια;)**

**Το Κατηγορούμενο**

**Είναι η λέξη (σε πτώση ονομαστική) που φανερώνει πως το υποκείμενο ενός ρήματος έχει μία ιδιότητα ή ένα χαρακτηριστικό, ή είναι κάτι ή βρίσκεται σε μία κατάσταση. Για να έχω κατηγορούμενο πρέπει να υπάρχει στην πρόταση συνδετικό ρήμα.**

**Συνδετικά ρήματα: γίνομαι, φαίνομαι, είμαι, μοιάζω, διορίζομαι, ονομάζομαι κ.ά.**